राज्य सभा में प्रश्न काल के दौरान ही कांग्रेस सदस्य प्रताप सिंह बाजवा ने कहा कि पंजाब पुलिस के एक डीएसपी ने खुलासा किया था कि छह हजार करोड़ रुपये के इस गैर कानूनी कारोबार में राज्य के तीन मंत्री शामिल हैं। उन्होंने कहा कि एक मंत्री इस पूरे कारोबार का किंगपिन है। सदन में मौजूद गृह मंत्री राजनाथ सिंह ने उन्होंने इस पूरे मामले की सीबीआइ जांच की मांग की। इसके जवाब में केंद्रीय गृह राज्य मंत्री किरण रिजीजू ने कहा कि महज किसी मंत्री का नाम ले लिए जाने की वजह से सरकार उस पर कार्यवाही नहीं कर सकती। उन्होंने पिछले दो साल के दौरान राज्य में नशे की समस्या के खिलाफ उठाए गए कदमों की जानकारी भी दी।